cyanic-selkie/wikianc huggingface dataset:
Denali Milli Parkı
Coğrafiyası
Denali Milli Parkı və Qoruma Bölgəsi, Alyaska silsiləsinin mərkəzi və ən yüksək hissələrini, bu silsilələrdən cənuba qədər uzanan buzlaqları və buzlaq dərələrini əhatə edir. Milli Parkın şimal hissəsində və Qoruma Bölgəsində "McKinley çayı", "Toklat çayı" və "Foraker çayı" dərələri və Kantisha dağ silsiləsi və Vayominq dağ silsiləsi var. "Corc Parks Magistral yolu" parkın şərq tərəfində yerləşir və əsas yol "Çuliytna çayı" ilə "Nanana çayı" arasındakı dərələrdən keçir. Parkın girişi "Hili" adlı kiçik bir şəhərdən 18 km cənubdadır. "Denali Ziyarət Mərkəzi" və parkın idarəetmə mərkəzi bu girişdən dərhal sonra park daxilində yerləşir. Parkdakı magistral yol 148 km "Alyaska silsiləsi" ilə paralel gedir və Kantişadakı mədən düşərgəsində bitir. Torpağın davamlı dondurulması və dondurma-ərimə mövsümü ilə əlaqədar il ərzində asfalt yola təmir xərcləri çox olacağı üçün bu yolun yalnız kiçik bir hissəsi asfaltdır. Ziyarətçilərə bu yolun ilk 24 km-də öz nəqliyyat vasitələrindən istifadə etmək icazə verilir. Yolun arxasında parka məxsus və ya özəl sektordan icarəyə götürülmüş müntəzəm avtobus xidmətləri var.
Mühafizə Zonası iki hissədən ibarətdir, hər ikisi parklanma zonasının qərb tərəfində. Birinci hissəyə Highpower dərəsi və Müddy çayındakı göllər daxildir. İkinci hissə yüksək Alyaska sıradağ silsiləsinin cənub-qərbini təşkil edən Dall dağı ətrafında əmələ gəlir. Tüfəng ovu ümumiyyətlə Milli Parkın ərazilərində qadağandır.
Kombinasiyalı məntiq
Kombinasiyalı məntiq — Kombinasiyalı məntiqi dövrələrin dizaynı problemlərin ifadəsi ilə başlayıb, məntiqi dövrənin layihələndirilməsi ilə başa çatır. Kombinasiyalı məntiqi dövrələrin dizaynına aid məntiqi addımlar aşağıdakı kimi xülasə edilə bilər:
Dizayn və layihələndimə prosesinin məntiqi addımları içərisində ən çox diqqət edilməsi lazım olan addım sözlərlə çərçivəsini çəkdiyimiz əməliyyatların həqiqilik cədvəli halına gətirilməsidir. Çünki bu mərhələdə ediləcək bir səhv, daha sonrakı bütün addımlarda səhv əməliyyat edilməsi nəticəsini yaradır. Həqiqilik cədvəlindən əldə edilən çıxış funksiyasını sadələşdirmək üçün, sadələşdirmə üsullarından uyğun olan üsuldan istifadə edilə bilər. Sadələşdirilmiş funksiyanın aşağıdakı xüsusiyyətləri daşınması tələb olunur: Buradakı bütün meyarların eyni anda təmin edilməsi mümkün olmaya bilər. Bu vəziyyətdə, meyarlar arasından hazırlanan dövrənin axtarılan xüsusiyyətlərə görə seçim aparılır.
Tamara xanım
Tamara xanım (Tamaraxonim; əsl adı və familyası — Tamara Artyomovna Petrosyan, ) — özbək sovet rəqqasəsi, müğənni, özbək peşəkar rəqsinin yaradıcılarından biri, SSRİ xalq artisti (1956).
Həyatı
Tamara xanım 1906-cı ildə Fərqanə şəhərində anadan olmuşdur.
Səhnə fəaliyyətinə 1919-cu ildən başlamışdır. 1936-cı ildən Özbəkistan Dövlət Filarmoniyasında dollar, 1941-ci ildən həmçinin bədii rəhbər, baletmeyster kimi fəaliyyət göstərmişdir. Repertuarına ərəb, türk, əfqan, hind, gürcü, Azərbaycan, erməni və s. xalqların rəqsləri daxil olmuşdur. Tamara xanım mahnı-rəqs miniatürü janrını yaratmış, ifa etdiyi rəqslərin əksəriyyətinin quruluşunu vermişdir. Xarici ölkələrdə qastrolda olmuşdur.
Tamara xanım 1991-ci ildə Daşkənd şəhərində vəfat etmişdir. 1994-cü ildə həmin şəhərdə ev-muzeyi yaradılıb.
NGC 4411
NGC 4411, Yeni Baş Kataloqda qeydə alınmış təkrarlanmış NGC cismidir. Göy üzündə Qız bürcü istiqamətində yerləşir. SBdm tipli. tərəfindən ildə 34.29 sm (13.5 düymə) ölçülü  vasitəsilə kəşf edilmişdir.
Yaqublu (Pəmbək)
Yaqublu (Quqark) — Pəmbək mahalının Quqark rayonunda kənd. Yaqublu İrəvan quberniyasının Aleksandropol qəzasında, indiki Quqark rayonunda kənd və rayon mərkəzi.
Tarixi
Pəmbək çayının yanında yerləşir. Qafqazın 5 verstlik xəritəsində qeyd edilmişdir.
Toponimi
Toponim yaqublu etnonimindən əmələ gəlmişdir. Etnotoponimdir. Quruluşca sadə toponimdir. Ermənistan SSR Ali Soveti Rəyasət Heyətinin 1. IV.1945-ci il fərmanı ilə yaşayış məntəqəsinin adı dəyişdirilib Meğrud, 25. V.1983-cü il fərmanı ilə yenidən dəyişdirilərək Quqark qoyulmuşdur. XIX əsrdə Borçalı qəzasında Yaqublu və Nuxa qəzasında Yaqublu kənd adları ilə eynidir.
Əhalisi
1878-ci ildə kənddə Türkiyədən gəlmə ermənilər də yerləşdirilmişdir. Kənddə 1897-ci ildə ermənilərlə yanaşı 43 nəfər azərbaycanlı yaşamışdır. XX əsrin əvəllərində, 1905–1906-cı illərdə azərbaycanlılar buradan qovulmuşdur. 1988-ci ildə azərbaycanlı tamamilə əhalisi qovulmuşdur. İndi ermənilər yaşayır.
Raymond Ramazani Baya
Raymond Ramazani Baya (16 iyun 1943 – 1 yanvar 2019) — Konqo Demokratik Respublikası siyasətçisi. O, bir müddət ölkəsinin xarici işlər naziri olmuşdur. Baya 23 iyul 2004-cü ildə vitse-prezident Jan-Pyer Bemba tərəfindən bu vəzifəyə təyin edilmiş və hökumət nəzdində fəaliyyət göstərməyə başlamışdır.
Bioqrafiyası
Ramazani prezident Mobutu Sese Sekonun hakimiyyəti dövründə bir çox vəzifədə çalışmışdır. O, bir müddət İnformasiya Naziri və ölkəsinin Fransada səfiri kimi fəaliyyət göstərmişdir.
Bir il sonra Mobutu devrildikdən sonra Ramazani Loran Kabilanın yeni hökumətində işləməkdən imtina etmişdir. O, mərkəzi Qbadolitdə yerləşən və Jan-Pyer Bembanın başçılıq etdiyi üsyançı qrup olan Konqo Azadlıq Hərəkatına qoşulmuşdur. 2003-cü ildə qrup digər üsyançı qruplarla birləşdi və Cozef Kabila hakimiyyətə gəldi. Bemba vitse-prezident oldu və o, digərləri arasından xarici işlər naziri seçmək hüququnu əldə etdi. Antuan Qonda xarici işlər naziri oldu. Bu müddətdə Ramazani Bembanın diplomatik əlaqələr üçün ən mühüm məsləhətçisi kimi çalışmışdır. 2004-cü ildə Qonda vəzifəsindən azad ediləndən sonra Ramazani yeni xarici işlər naziri təyin olundu. Onun səlahiyyəti 2007-ci ilin fevral ayında başa çatdı. O, Cozef Kabilanın ikinci dəfə prezidentliyi dövründə Baş nazir Antuan Gizenqa təyin olunduqdan sonra bu vəzifədən azad edilmişdir. Baya 1 yanvar 2019-cu ildə vəfat etmişdir.
Nəcməddin Sarkayev
Nəcməddin Əli oğlu Sarkayev (9 oktyabr 1999; Şərif, Balakən rayonu — 6 noyabr 2020; Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Anna-Laure Kleyn
Anna-Laure Kleyn (14 noyabr 1983) — Fransanı təmsil edən bədii gimnast.
Nəcməddin Sarkayev
Həyatı
2006-2017-ci illərdə N.Davudov adına 1 saylı Şərif kənd tam orta məktəbində təhsil alıb.
Anna-Laure Kleyn
Karyerası
Anna-Laure Kleyn Fransanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 9-cu pillənin sahibi olub.
Nəcməddin Sarkayev
Həyatı
Subay idi.
Hərbi xidməti
Nəcməddin Sarkayev 2017-ci ildə müddətli həqiqi hərbi xidmətə çağırılıb.
2017-2019-cu illərdə Azərbaycan Silahlı Qüvvələrinin Tərtər rayonunda yerləşən “N” saylı hərbi hissəsində xidmət edib.
Azərbaycan Silahlı Qüvvələrinin əsgəri olan Nəcməddin Sarkayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Ağdərə və Suqovuşanın azadlığı uğrunda gedən döyüşlərdə iştirak edib.
Nəcməddin Sarkayev noyabrın 6-da Ağdərə döyüşləri zamanı şəhid olub. Balakən rayonunun Şərif kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Nəcməddin Sarkayev ölümündən sonra "Vətən uğrunda" medalı ilə təltif edildi.
Dəniz piyadası
thumb|251x251px|Türkiyə Silahlı Qüvvələrinin dəniz piyadaları. Dəniz piyadası — dənizdən və ya qurudan digər qoşun birləşmələrinə dəstək vermək üzrə ixtisaslaşmış hərbi korpus. Bu hərbi birləşmə bir çox ölkədə dəniz qüvvələrinə bağlı olsa da, bəzi ölkələrdə o cümlədən, Troupes de marine (Fransız dəniz piyadaları) və Givati briqadası (İsrail dəniz piyadaları) quru qoşunlarına tabedir. ABŞ dəniz piyadaları korpusu isə ABŞ Silahlı Qüvvələrinin müstəqil qoludur.
Qədim qırğız dili
Qədim qırğız türkcəsi — türk dil ailəsindən əski dil. Yenisey qırğızlarının dili olmuşdur. Qədim qırğızca göytürk dilinə eynidir deyəcək qədər yaxın olmuşdur. Ona görə də bəzi tədqiqatçılar Qədim qırğız türkcəsini Göytürk türkcəsinin bir dialekti hesab edir. Qədim qırğız dilindən müasir qırğız, xakas, sarıuyğur və şor türkcələri yaranmışdır. Dil Qırğız xaqanlığında rəsmi dil olmuşdur.
İsrail–Özbəkistan münasibətləri
Tarixi
SSRİ-nin dağılmasından sonra, 1991-ci ilin dekabrında İsrail Özbəkistanın müstəqilliyini tanıyır. Özbəkistan da öz növbəsində İsrail dövlətinin müstəqilliyini tanıyır. Rəsmi olaraq, iki ölkə arasında diplomatik münasibətlər 10 aprel 1992-ci ildə qurulmuşdur. Həmin ilin may ayında Daşkənddə İsrail dövlətinin Özbəkistan Respublikasındakı Səfirliyi açılır. Özbəkistan da öz növbəsində İsraildə bir konsulluq açır və 1997-ci ildə Tel-Əviv yaxınlığındakı Ramat-Qan şəhərində yerləşən səfirliyə çevrilir. Diplomatik münasibətlərin bütün dövrü ərzində iki ölkə arasındakı münasibətlər sabit vəziyyətdədir.
1994-cü ilin iyul ayında İsrail Xarici İşlər Naziri Şimon Peres Özbəkistana rəsmi səfər edir. İnvestisiya, hava daşımaçılığı, nəqliyyat və turizm sahələrində əməkdaşlıq müqavilələri imzalanmışdır. 1997-ci ilin aprelində Özbəkistan Xarici İşlər Naziri Əbdüləziz Kamilov rəsmi olaraq İsrailə səfər edir. Səfər zamanı mədəniyyət, elm və tibb sahəsində müqavilələr imzalanmışdır. Özbəkistan Hökuməti ilə İsrail Hökuməti arasında turizm sahəsində əməkdaşlıq haqqında saziş 4 iyul 1994-cü ildə imzalanmış və 31 dekabr 1995-ci ildə qüvvəyə minmişdir. Bu müqavilələrin imzalanmasından sonra turizm sektorunda əməkdaşlığın böyüməsi baş tutur.
1998-ci ilin iyul ayında Sənaye və Ticarət Naziri Natan Şaranskinin başçılıq etdiyi İsrail işgüzar dairələrinin nümayəndə heyəti Özbəkistanı ziyarət edir.
14-16 sentyabr 1998-ci il tarixlərində Özbəkistan Respublikasının Prezidenti İslam Kərimov İsrailə rəsmi səfərə gəlir. Bu səfər ölkələrin ikitərəfli münasibətlərini yeni səviyyəyə qaldırır. Səfər zamanı müxtəlif sahələrdə səkkiz müqavilə imzalanmışdır. İqtisadi əməkdaşlıq üzrə Özbəkistan-İsrail komissiyası yaradılır. Elə həmin il "Özbəkistan-İsrail" ortaq dostluq cəmiyyəti qurulur. Tibb, turizm, nəqliyyat, elm və informasiya texnologiyaları sahələrində əməkdaşlıq aktiv şəkildə inkişaf edir. Münasibətlərin ilk illərində İsrail əsasən Özbəkistandan qızıl, gümüş, pambıq, yun və dəri idxal edirdi. Daha sonra Özbəkistandan idxal olunan malların siyahısına tekstil, kimyəvi məhsullar, metal və digər materiallar daxil olur. Özbəkistan İsraildən ev, inşaat və kənd təsərrüfatı avadanlığı, qara metal, plastik və plastik məhsullar, optik məhsullar, qida, qəhvə, çay, ət və balıq məhsulları, dərman və digər mallar alır. Daşkənd və Tel-Əviv hava limanları arasında müntəzəm hava əlaqəsi mövcuddur.
Hər iki ölkədə ortaq kapital iştirakı da daxil olmaqla müxtəlif firma və müəssisələr fəaliyyət göstərir. Xüsusilə Özbəkistanda 45-dən çox İsrail firması, şirkəti və müəssisəsi fəaliyyət göstərir.
2019-cu ilin oktyabrında bir anlaşma memorandumu imzalanır. Bu anlaşmaya görə Özbəkistan İsrailin Watergen şirkəti tərəfindən hazırlanmış havadan su çıxarmaq üçün bir neçə min qurğu alacaq. Əməliyyatın ümumi məbləği bir neçə milyon ABŞ dolları olaraq qiymətləndirilir.
Turizm sahəsində əməkdaşlıq
10 fevral 2018-ci ildə Özbəkistan İsrail vətəndaşları üçün 30 gün müddətinə vizasız rejim tətbiq edir. Bu Prezident Şavkat Mirziyayevin "Özbəkistan Respublikasının turizm potensialının inkişafı üçün əlverişli şəraitin yaradılması üçün əlavə təşkilati tədbirlər haqqında" fərmanı ilə təmin edilmişdir.
Özgür Can Özcan
Özgür Can Özcan (d. 10 aprel 1988; Manavqat ) — türk futbolçudur. Hücumçuda oynayan oyunçu, 3. liqa komandalarından olan Nevşehir Belediyespor'da oynayır.
Klub karyerası
İbtidai təhsilini Toros İbtidai Məktəbində bitirmişdir. Futbolçu karyerasına “Manavgat Belediyespor”un infrastrukturunda başlayıb. Oradan da Qalatasaray infrastrukturuna keçdi. 2005-ci ildə Gheorghe Hagi tərəfindən A Komandasına götürüldü. PAF komandada əli ilə qol vurdu və hakim bunu görmədiyi üçün hakimə dedi və sarı vərəqə aldı. Bu hadisədən sonra Özgürcan dünya fair-play mükafatına layiq görülüb. O, "Qalatasaray"ın infrastrukturundan böyüyüb.2005-2006 mövsümündə "Qalatasaray"da ilk dəfə peşəkar futbolçu olan futbolçu, ilk mövsümündə "Qalatasaray"la Super Liqa çempionu olub. 2006-2007 mövsümünə "Qalatasaray"da başlayan futbolçu fasilədə "Kayserispor", 2007-2008 mövsümündə "Qaziantepspor", 2008-2009 mövsümündə isə " Sakaryaspor"a icarəyə verilib. Sakaryaspor çoxluqda qalmaq yarışında vurduğu qollarla böyük fayda əldə etdi. 2009-2010 mövsümündə "Çaykur Rizəspor" da icarə əsasında çıxış edən futbolçu 2010-2011 mövsümündən əvvəl verdiyi ifadə ilə " Adanaspor" a transfer olunub. 2010-2011 mövsümündə Adanaspor'da oynadıqdan sonra 2011-12 mövsümünün yay transfer dövründə 1. Liqa komandalarından biri olan Karşıyaka,2012-2013 mövsümündə 1. liqa komandalarından olan "Dənizlispor"a, 2013-2014 mövsümündə isə "Akhisar Bələdiyyəspor"a transfer olunub. 2014-cü ildə TKİ Tavşanlı Linyitspor- a icarəyə verilib, 2014-cü il avqustun 21-də "Adana Dəmirspor" a transfer olunub.
O, 2016-cı il avqustun 9-da "Giresunspor" a transfer olunub. 2017-2018 mövsümünü Qazişəhər Qaziantepdə, 2018-2019 mövsümünü isə Bolusporda keçirdikdən sonra 2019-2020 mövsümündə "Giresunspor"a qayıdıb. O, 1.liqaya yüksələn "Tuzlaspor" un formasını geyinir.
Milli komanda karyerası
Özgür Can Özcan, 2 dəfə Türkiyə U-15, 22 dəfə Türkiyə U-16, 25 dəfə Türkiyə U-17, 5 dəfə Türkiyə U-18, 10 dəfə Türkiyə U-19, 6 dəfə Türkiyə U-21 forması, cəmi. O, bu yarışlarda 70 dəfə milli formanı geyinib və 33 qol vurub.
Nailiyyətlər
Super Liqa Çempionatı (1)
Qalatasaray : 2005-2006
17 yaşadək futbolçulardan ibarət milli komanda 2005-ci il Avropa çempionu
17 yaşadək futbolçulardan ibarət milli komanda dünya üzrə 4-cü yer 2005
Diriliş kilsəsi (Kökşetau)
Diriliş kafedralı və ya Məsihin dirilişi kilsəsi  ― Qazaxıstanın şimalındakı Akmola vilayətinin paytaxtı Kökşetauda, Kopa Gölü sahilində yerləşən Rus Pravoslav kafedralı. Kilsə Rus Pravoslav Kilsəsinin Kökşetau dekanlığının əsas məbədidir. Kilsə memarlar Belik D.L. və Matskovyak V.Q.-nin dizaynı ilə 2015 ilə 2020 arasında inşa edilmişdir və 2020-ci ildə təqdis edilmiş. Pasxaya həsr olunmuş kilsənin tutumu 500 nəfərdən çoxdur. Tikili neoklassik üslubda tikilmişdir.
Tarix
Kökşetaudakı Diriliş kilsəsi 2015-ci ildə tikilmişdir. 21 noyabr 2015-ci ildə Astana və Qazaxıstan mitropoliti Aleksander Moqilyev Kökşetauda kilsənin inşası üçün yer təqdis etdi.
Tikinti Kopa gölü sahilində, yeni bir mikrorayonda, şəhər rəhbərliyi tərəfindən təyin edilmiş ərazidə aparılmışdır. Vəqfin inşasına 12 aprel 2016-cı il tarixində başlanılmışdır. Binanın qübbəsi 2017-ci ilin mart ayında quraşdırılmışdır.
Müqəddəslik
Kafedral 2 dekabr 2020-ci il tarixində, qısa ayinlə, Astana və Qazaxıstan mitropoliti Aleksander Moqilyev tərəfindən təqdis edildi. İnşaat şirkətlərin, qurumların və şəxslərin ianələri hesabına mailiyyələşdirilmişdi. Layihənin ümumi dəyəri 1,5 milyard təngə idi.
Təsvir
Nefin döşəmə planı dördbucaqlıdır və şərq tərəfində neflə birləşdirilmiş zəng qülləsi var. Nefin üstündə, dörd küncün dördündə də qızıl günbəzlə bəzədilmiş rotondalar var. Bu rotondaların hər birinin səkkiz pəncərəsi mövcuddur. Mərkəzdəki on iki pəncərəli rotonda üzərində mərkəzi günbəz qoyulmuşdur.
Rotondanın pəncərələri arasındakı bütün sütunlar düz korinf plyastralar ilə bəzədilmişdir. Zəng qülləsi yuxarısında dairəvi hissə olan kvadrat formasındadır. Qüllənin üstündə qızıl uclu günbəz dayanır.
Qüllənin içərisində Tutayevdə ( Yaroslavl vilayəti, Rusiya Federasiyası) hazırlanmış on iki zəng var. Zənglər 9 aprel 2017-ci ildə təqdis edilmiş və növbəti iki gün ərzində zəng qülləsinə qoyulmuşdur.
Dizayn xüsusiyyətləri
Kafedralın yanında ümumi sahəsi 811 m² olan bazar günü məktəbi də var.
Anna-Sofie Lavoyne
Anna-Sofie Lavoyne (20 iyun 1981) — Fransanı təmsil edən bədii gimnast.
Karyerası
Anna-Sofie Lavoyne Fransanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 9-cu pillənin sahibi olub.
Gündəlik
Gündəlik— bir şəxsin və ya kollektivin həyatında baş verən hadisələri günbəgün əks etdirən yazı. Xatirə ədəbiyyatından fərqli olaraq, gündəlikdə dəqiq tarix göstərilir. İlk dəfə XVII əsrdə İngiltərədə geniş yayılmışdır.
Haqqında
Gündəliklər tarixi, tarixi-bioqrafik və ya tarixi-mədəni, bədii sənəd kimi mühüm əhəmiyyətə malikdir (Ceyms Kukun elmi gündəliyi, Vilhelm Karloviç Küxelbekerin lisey gündəliyi, Valter Skott, Stendal, Taras Şevçenko, Lev Nikolayeviç Tolstoy və başqalarının gündəlikləri). Qəhrəmanın gündəliyi şəklində yazılmış bədii əsərlər də var. Belə əsərlərdə qəhrəmanın həyatı ilə bağlı ən mühüm hadisələr, onun daxili aləmi, düşüncələri, hiss və həyəcanları birnci şəxsin dilindən nəql edilir. Məsələn, İvan Turgenevin "Artıq adamın gündəliyi", Mixail Saltıkov-Şedrinin "Ucqardan gəlmiş adamın Peterburq gündəliyi", Mixail Yuryeviç Lermontovun "Zəmanəmizin qəhrəmanı" povestində "Peçorinin jurnalı", Rəşad Nuri Güntəkinin "Çalıquşu" romanında Fəridənin gündəliyi və s. Azərbaycan yazıçılarından Mehdi Hüseyn, Əziz Şərif və başqalarının gündəlikləri çap olunmuşdur. Keçən əsrdə bir çox siyasi  və sosial sarsıntılara məruz qalan xalqların ədəbiyyat tarixlərinin tam mənzərəsinin yaradılmasında gündəliklərin rolu böyükdür. Bu səbəbdən də, bu gün ictimaiyyətə təqdim edilən yazıçı gündəlikləri çox əhəmiyyətlidir. Gündəliklərə müraciət, əsasən, tarixin mürəkkəb, keşməkeşli dövrlərində daha intensiv xarakter alır. Müstəqillikdən sonra 90-cı illərdən başlayaraq bir çox gündəliklər işıq üzü gördü ki, bunlara ictimai-siyasi məzmunlu gündəliklər, hərbi gündəliklər, yazıçı gündəlikləri aiddir. Onların arasında yazıçı gündəlikləri xüsusi yer tutur. Yusif Vəzir Çəmənzəminlinin, Süleyman Rəhimovun, Bəxtiyar Vahabzadənin, Kələntər Kələntərlinin gündəliklərindən parçalar, Xəlil Rzanın gündəlikləri əsasında çap olunmuş elmi-tarixi memuarları bu qəbildəndir.
Kvazi pul
Kvazi pul - Qanuni ödəniş vasitəsi kimi istifadə oluna bilinməyən, yalnız maliyyə öhdəliklərinin icrası üçün istifadə oluna bilən yüksək likvidli maliyyə aktivləri. Kvazi pulun təyin edilməsi üzrə müxtəlif metodologiyalar mövcuddur. Əksər beynəlxalq maliyyə institutlarının metodologiyalarına görə bankın müddətli və yığım hesabları, eləcə də daha likvid xarakterə malik maliyyə alətləri kvazi pul hesab olunur. Kvazi pul ölkədə tədavüldə olan pul kütləsinin əsas hissəsini təşkil edir.
Qobu
Qobu — Azərbaycan Respublikasının Abşeron rayonunun inzibati ərazi vahidində şəhər tipli qəsəbə.
Tarixi
Qobu Abşeronun qədim kəndlərindən olsa da tarixi az öyrənilib. Tarixçi Sara Aşurbəyli tədqiqatlarında yazıb ki, Qobu kəndi təxminən 700 il əvvəl yaranıb. Bu yaşayış məskəninin adı “çökəklik, müvəqqəti su axarı olan dərə, düzən” mənalarını verir. Qobu hər tərəfdən Şubanı dağları ilə əhatə olunub .
1870-ci ildə Tiflis şəhərində Qafqaz Canişinliyinin Baş İdarəsi yanında Qafqaz Statistika Komitəsinin nəşr etdirdiyi «Rusiya İmperiyasının Qafqaz regionu üzrə məşkunlaşmış yerlərinin siyahısı» adlı statistik məlumatın Bakı quberniyasına aid olan 65-ci buraxılışında Bakı qəzasının yaşayış yerlərinin siyahısında 42-ci yerdə Qobu kəndi qeyd edilmişdir . Kitabın tərtibatçısı  Qafqaz Statistika Komitəsinin baş redaktoru rus statistiki Nikolay Karloviç Zeydliç olmuşdur. Bu statistik məlumat 1859-cu ildən 1864-cü ilədək olan məlumatlar əsasında nəşr edilmişdir. Burada göstərilmişdir ki, Qobu kəndi Şubanı dağlarının ətəyində yerləşir və quberniya şəhəri olan Bakı şəhərindən 15 verst (təxminən 16 kilometr)  məsafədə yerləşir  və kənddə 183 ev vardır. Bu kənddə 499 nəfər kişi və 475 nəfər qadın yaşayır. Bu isə kəndin bütün əhalisinin 974 nəfər olması deməkdir. Burada Qobu kəndində 1 məscidin olması və dini təriqətin şiə təriqəti olması göstərilmişdir və 41 qəza kəndi içərisində evlərinin say çoxluğuna görə 12-ci yerdə olması qeyd edilmişdir.
1892-ci ildə Sankt-Peterburq şəhərində çapdan çıxmış Rusiya imperiyası Daxili İşlər Nazirliyinin Mərkəzi Statistika Komitəsinin «ВОЛОСТИ И ГМИНЫ 1890 ГОДА» adlı statistik nəşrinin Bakı quberniyasına həsr edilmiş 61-ci cildində Bakı quberniyasının Bakı qəzasına aid olan kəndlərin siyahısında 41 kənd adı qeyd edilmişdir. Həmin siyahıda 22-ci yerdə Qobu kəndi göstərilmişdir. Statistik məlumatda qeyd edilir ki, Qobu kəndi üzrə kəndli torpaqlarının sahəsi 4550 desyatindir. Bu isə müasir sahə ölçü vahidlərində təqribən 4960 hektardır. Burada kənddəki evlərin sayının 256 olması, əhalinin 794 nəfər kişi və 717 nəfər qadın olması göstərilmişdir . Bu isə cəmi 1511 nəfər əhali deməkdir. Statistik nəşrdən görünür ki, Novxanı, Keşlə və Qala kəndlərindən sonra ən çox kəndli torpağı məhz Qobu kəndində olmuşdur.
8 aprel 1929-cu ildə qəzalar birləşdirilərək dairələr yaradılmışdır. Bu zaman Qobu kəndi Bakı dairəsinə daxil edilmişdir. Azərbaycan SSR Mərkəzi İcraiyyə Komitəsinin və Xalq Komissarları Sovetinin 30 avqust 1930-cu il tarixli qərarı ilə respublika ərazisi 63 rayona bölündü. Bu zaman Qobu qəsəbəsi Bakı şəhərinin Molotov rayonuna daxil edilmişdir. 1937-ci ildə Qobu kəndi şəhər tipli qəsəbə statusu almışdır. 26 iyul 1957-ci il tarixinə qədər Bakı şəhərinin Molotov rayonunun tərkibində olmuşdur. 26 iyul 1957-ci il tarixində Bakı şəhərinin Molotov rayonu Qaradağ rayonu adlandırılmışdır. 15 mart 1963-cü il tarixində Bakı şəhərinin Qaradağ rayonu Əzizbəyov rayonu adlandırılmışdır. 22 iyun 1964-cü il tarixində Qobu qəsəbəsi müstəqil kənd rayonu olan Abşeron rayonunun tərkibinə verilmişdir.
Ümumi məlumat
Kənddə qədimi qəbiristanlıq var ki, oradan aparılan bəzi daşlar indi İçərişəhərdəki karvansarada saxlanılır. Daşların üstündəki yazılar isə şikəstə xətlə yazılıb.
Qobu xalçası öz çeşidinə və öz toxunuşuna görə həmişə Azərbaycanda tanınıb. Burada xalçanı dəvə yunundan hazırlanan, təbii otlarla rənglənən iplərlə toxuyurmuşlar. Vaxtilə Qobu xalçası hətta xaricə də satılırmış. Hazırda da qobulular bu sənətlə məşğul olurlar. Qobuluları Abşeronun başqa kəndlərinin əhalisindən fərqləndirən bir sıra xüsiyyətlər var. Əsas fərqli xüsusiyyət isə danışıq ləhcəsindəki fərqdir, həmin ləhcə Abşeronda yalnız qobululara məxsusdur.
Hazırda Azərbaycanda ən böyük dəvəçilik təsərrüfatı da Qobuda yerləşir. Hazırda kənd əhalisinin bir qismi Qaradağ rayonunda neft sənayesində çalışır. Qobuda II Dünya Müharibəsində iştirak edən 400-dən artıq müharibə iştirakçısının xatirəsinə abidə qoyulub. Müharibədə iştirak edənlərdən 4 kişi 1 qadın sağ qalıb. Qarabağ savaşında isə Qobu kəndindən 170 nəfər iştirak edib, 7 qobulu şəhid, 6-sı əlil olub.
Coğrafi mövqeyi
Bu kənd dəniz səviyyəsindən bir qədər yüksəklikdə olan böyük bir çökəklikdə yerləşir. Qəsəbə hər tərəfdən Şubanı dağları ilə əhatə olunmuşdur. Bakı metropoliteninin "Avtovağzal" stansiyasından 11 kilometr məsafədə yerləşir. Lökbatan, Güzdək və Hökməli qəsəbələri ilə qonşudur.
İqlimi
Qobuda havanın illik temperaturu +14,2 °C təşkil edir. Qəsəbənin iqlimi yarımsəhradır.
Əhalisi
18.05.1933 tarixində Puta-Şubanı mədənindəki 45 saylı neft quyusunun fontanı ilə əlaqədar neftçilər qəsəbəsi olan Lökbatan qəsəbəsi yaradılanda Qobudan xeyli əhali mədənlərdə işlədiyinə görə Lökbatana köçmüşlər. Hazırda Lökbatan qəsəbəsində əhalisi Qobulular olan böyük yaşayış massivi vardır. Digər Bakı kəndlərindəki qəbiristanlıq larla müqayisədə Qobu qəbirstanlığı daha böyükdür. Bu isə tarixən Qobu qəsəbəsində əhalinin daha sıx məskunlaşmağı ilə əlaqədardır.
Tanınmış şəxsləri
Bu kənddən bir çox üləmalar, dərvişlər, ruhanilər, ziyalılar, alimlər çıxıb. Şeyx Əbdülhüseyn, Şeyx Əliməmməd, Şeyx Məmmədkərim, Molla Murad, Molla İmanqulu, Mirzə Abdulla, Mirzə Hacı, Mirzə Cəbrayıl, Mirzə Mirzəbala, Yusif Bayramov, xalq rəssamı Qəzənfər Xalıqov kimi tanınmışlar Qobuda doğulub, boya-başa çatıblar.
Maraqlı faktlar
Qobu haqqında maraqlı hadisələrin sayı-hesabı yoxdur. Kənddə hər kəsin yaxşı tanıdığı məşhur bir ev var. Bu, Kərbəlayi Qasımın evidir. Bu həmin şəxsdir ki, hələ 1918-ci ilin yayında Bakı uğrunda həlledici döyüşlərə hazırlaşan Qafqaz Islam Ordusunun komandanı Nuru Paşa onun evini özünə qərargah kimi seçib. Ordunun yüksək rütbəli məmurları evin ikinci mərtəbəsində, Kərbəlayi Qasım isə ailəsi ilə birgə birinci mərtəbədə yaşayıblar. Deyilənlərə görə, ingilislərin nəzərindən yayınmaq üçün Nuru Paşa gecələr evdə çıraq, lampa yandırmağa icazə vermirmiş. Nuru Paşanın Qobuda yaşadığı müddətdə evin gəlinlərindən birinin körpəsi dünyaya gəlir. Nuru Paşa aşağı mərtəbədəki səs-küyün səbəbini öyrənib, heç vaxt yandırmadığı lampalardan birini aşağı göndərir. Kərbəlayi Qasım Paşanın bu hərəkətinə təəccüblənir. Lampanı gətirən şəxs “Paşam dedi ki, qoy körpə gözlərini işıqlı dünyaya açsın”- deyir.
Beləliklə, Bakı uğrunda həlledici döyüşlərə hazırlaşan Qafqaz Islam Ordusu bir müddət Qobu kəndində təlim keçib. 1918-ci ildə kənd erməni-daşnak qüvvələrinin köməyə çağırdığı ingilislərin hücumuna məruz qalıb. O vaxtlar xilaskar türk ordusu kəndlilərə köməyə çatana qədər kəndin say-seçmə kişiləri Məşədi Hilalın, Qoçu Adilin rəhbərliyi altında daşnak-bolşevik, ingilis hərbi dəstələrinin qabağını almağa müvəffəq olublar. Sonra Qoçu Adilin qəhrəmanlığından xəbər tutan Nuru Paşa ona silah bağışlayıb.
Kəndin adıyla bağlı nə qəribə əhvalatlar, nə də tarixi hadisələr bitib-tükənmir. Deyilənə görə, Stalin bir zamanlar bu kəndin sakini Molla Niftəlinin evində gizlənib. Bu məsələnin rəvayət olduğunu söyləyənlər, “dahi rəhbər”in başqa kənddə gizləndiyini deyənlər də var. Amma Stalinin vaxtilə həbs təhlükəsindən Bakıya qaçdığını nəzərə alsaq, onun bura “sığınma” ehtimalı həqiqətə daha yaxın görünür.
Tarixi abidələri
Qobuda hicri-qəmər təqviminin 1300-cü ilində (miladi tarixi ilə 1882-ci il) inşa edilmiş hamam vardir. Hamam Mirzə Abdulla  tərəfindən inşa etdirilmişdir. Hamam şərq memarlıq üslubunda tikilmişdir. Bu hamamının suyunun nə cür axıdılması indi də bəlli deyildir.
Şəkillər
250x250px250x250px250x250px250x250px250x250px250x250px250x250px250x250px
250x250px250x250px250x250px
Mənbə
1. Azərbaycan SSR Ali Soveti Qanunları, Azərbaycan SSR Ali Soveti Rəyasət Heyəti Fərmanlarının, Azərbaycan SSR Nazirlər Sovetinin Qərar və Sərəncamlarının külliyyatı, № 12, 1957, maddə 79.
2. Azərbaycan SSR Ali Sovetinin Məlumatı, № 8, 1963, maddə 63.
3. Azərbaycan SSR Ali Sovetinin Məlumatı, № 19, 1964, maddə 99.
İstinadlar
1.↑ Qobu bələdiyyəsinin rəsmi internet saytı
3.↑ http://elib.shpl.ru/ru/nodes/11492#page/1/mode/grid/zoom/1
4. ↑http://files.preslib.az/projects/azerbaijan/gl2 .pdf
Waldorf Astoria
Tarixi
thumb|Waldorf Astoria [[Qüds|Yerusəlimdəki binası|303x303px]] 2016-cı il yanvar ayında Hilton Otellər Şəbəkəsi elan etdi ki, The Waldorf Astoria Collection adlı lüks otel brendini yaradacaq. Bu daha sonra isə Nyu-York şəhərində The Waldorf Astoria adı altında fəaliyyətə başladı. 2014-cü ildə bu mülk çinli investorlara satıldı, lakin Hilton bu brend altında oteli hələ də idarə edirdi. Hiltonun mülklərindən bəziləri "Waldorf" adını öz başlıqlarında hələ də daşıyırdılar, lakin onlar həqiqi Waldorf Astoria otel zəncirinin bir hissəsi deyildilər. The Waldorf Hilton, London buna bir misal olaraq göstərilə bilər.
2007-ci il aprel ayında otelin 4 mülkiyyəti var idi.
Sıralanması və mükafatları
Konde Nast jurnalının 2015-ci ildə keçirdiyi səyahətçilərin seçim sorğusunda Yerusəlimdə yerləşən Waldorf Astoria oteli 7-ci yerdə qərarlaşmışdı.
Tədbirlər
thumb|Boca Raton Waldorf Astoria Hotel and Resort|304x304px 2014-cü ilin avqust ayında Waldorf Astoria oteli ABŞ-dakı otellərinin altıısnda Waldorf Astoria Driving Experiences sistemini yaratdı, bu sistemdə VİP qonaqlara peşəkar yarış şərtləri altında bahalı idman avtomobillərinin sükanları arxasında əyləşmək şansını yaradır. 2017-ci ildə, Waldorf Astoria qrupu İtaliyanın maşın istehsalçısı Lamborghini ilə Sürücülük Təcrübələri üçün əlavə idman maşınlarının təchizatı istiqamətində əməkdaşlığa başladı.
Laetitiya Mansieri
Laetitiya Mansieri (19 aprel 1983) — Fransanı təmsil edən bədii gimnast.
Mülayim Erdem
Mülayim Erdem (d. 10 yanvar 1987, Zeytinburnu) — türkiyəli futbolçu, yarımmüdafiədə oynayır.
Klub karyerası
Arif Erdemin qardaşı oğlu olaraq Qalatasaray infrastrukturunda futbol oynamağa başladı, burada peşəkar oldu və A komandası ilə məşqlərə başladı. Qalatasaray infrastrukturunda Arda Turan, Uğur Uçar, Ferhat Öztorun, Aydın Yılmaz və Mehmet Güven kimi futbolçularla eyni yaşda olan komandalarda çıxış edib. 20 mart 2004-cü ildə "Qalatasaray"da ilk rəsmi matçına çıxıb, Super Liqanın "Çaykur Rizəspor" la oynadığı matçın 46-cı dəqiqəsində Florin Bratunu əvəzləyib, daha sonra oyuna daxil olub. Bundan başqa, o, müntəzəm olaraq gənclərdən ibarət milli komandaların müxtəlif rütbələrində çıxış etsə də, Qalatasarayda şans tapmadı və nəticədə Qalatasaray infrastrukturunda keçmiş məşqçisi Abdullah Avcının komandası İstanbul Böyükşəhər Belediyespora 2006–07 mövsümündə icarəyə verildi. Daha sonra Orduspor və Qaziantep Böyükşəhər Belediyespora bir mövsümlük icarəyə verilib. 1 yanvar 2009-cu ildə "Qaziantep BB" ilə müqaviləsini pozaraq "Qalatasaray"a qayıdıb. Mövsümün sonunda "Qalatasaray"la müqaviləsinə qarşılıqlı xitam verildi və nəticədə sərbəst buraxıldı. Bundan sonra "Yalovaspor" razılaşıb və o, 2009–2010-cu il mövsümündən "Yalovaspor"da çıxış edir.
O, 2011–12 mövsümünün yay transfer pəncərəsində 2. liqa komandalarından olan Kızılcahamamspora transfer olunub.
O, 2014–2015 mövsümünün yay transfer dövründə "Pazarspor" la 1 illik müqavilə imzalayıb.
Milli komanda karyerası
Mülayim Ərdəm 58 dəfə milli komandaya çağırılıb, 6 dəfə Türkiyə U-16, 29 dəfə Türkiyə U-17, 12 dəfə Türkiyə U-18, 12 dəfə Türkiyə U- 19, 1 dəfə Türkiyə U-20 forması, cəmi 54 dəfə. O, forma geyinib və yarışlarda 15 qol vurub.
Şəxsi həyat
Mülayim Ərdəm millinin sabiq futbolçusu Arif Ərdəmin qardaşı oğludur. 2008-ci ilin iyununda Yeşim Oralla ailə həyatı qurub.
Abomey
Abomey — Beninin Zu departamentinin paytaxtıdır. Abomey kommunası 142 kvadrat kilometr ərazini əhatə edir və 2012-ci ildə 90.195 nəfər əhalisi var idi.
Abomey, Abomey Kral saraylarına, 1600–1900-cü illərdə Dahomeya krallarının yaşadığı və 1985-ci ildə UNESCO tərəfindən Ümumdünya irsi olaraq seçilmiş kiçik ənənəvi evlərin toplusuna sahibdir.
Tarix
Abomey 17-ci əsrdə Dahomeya krallığının (1600–1904) paytaxtı olaraq qurulmuşdu. Şəhər Do-Aklin, padşahının oğlu tərəfindən təsis edilmişdir. 1700-cü illərdə Dahomey sürətlə genişlənərək ətrafdakı bir çox krallıqları mənimsədi və qul ticarəti ilə zənginləşdi. Bir neçə cəhddən sonra fransızlar 1692-ci il noyabrın 16-da kral Behanzini məğlub etdilər. Bundan sonra şəhərin əhəmiyyəti azaldı. Bu gün şəhər daha az əhəmiyyət kəsb edir, lakin yenə də turistlər arasında məşhurdur və sənətkarlıq mərkəzi kimi tanınır.
Abomey Kral sarayları
Abomey Kral Sarayları, Fon xalqının 17-ci əsrin ortaları və 19-cu əsrin sonları arasında inşa etdiyi bir qrup torpaq tikililərdir. Qərbi Afrikanın ən məşhur və tarixən əhəmiyyətli ənənəvi yerlərindən biri olan saraylar UNESCO-nun Ümumdünya irsi siyahısına daxildir.
Şəhər altı qapısı olan 10 km çevrəsindəki bir palçıq divar ilə və beş fut dərinlikdə bir xəndəklə qorunurdu. Şəhər həmçinin Qərbi Afrika qalalarının adi müdafiəsi olan sız akasiya ağacları ilə əhatə olunmuşdu. Divarların içərisində tarlalar ilə ayrılmış kəndlər, bir neçə kral sarayı, bazar yeri və kazarma olan böyük bir meydan vardı. Orijinal 12 saraydan yalnız 10-u Dahomeyin sonuncu padşahı Behanzin tərəfindən 1892-ci ildə yandırılmadan xilas oldu. Fransız müstəmləkəsi dövründə şəhər yenidən quruldi və sahil boyu bir dəmir yolu ilə bağlandı.
Təhdidlər
UNESCO tərəfindən də bildirildiyi kimi, Abomey Kral sarayları 21 yanvar 2009-cu ildə "bir neçə binanı məhv edən" yanğından zərər çəkmişdir. Yanğın, 1984-cü ildə güclü bir tornadonun ardınca ərazini zədələyən ən son fəlakət idi.
Mbanza-Konqo
Mbanza-Konqo — 1570-dən 1975-ci ilə qədər Portuqaliyada São Salvador olaraq bilinən və Anqolanın şimal-qərbindəki Zaire vilayətinin paytaxtı olan şəhər. Mbanza-Konqo 1483-cü ildə Portuqalların gəlişindən bir müddət əvvəl qurulmuş və o dövrdə Kilukeni sülaləsinin paytaxtı olmuşdur. Ərazi 17-ci əsrdə vətəndaş müharibələri zamanı müvəqqəti olaraq tərk edildi. Anqolanın Konqo Demokratik Respublikası ilə sərhədi yaxınlığında yerləşir. Mbanza-Konqo 2017-ci ildə UNESCO-nun Ümumdünya irsi siyahısına daxil edilmişdir.
Tarix
Mbanza-Konqo bir zamanlar Afrikanın cənubundakı Atlantik sahillərindən Nkisi çayına qədər zirvəsinə çatan Konqo Krallığının hökmdarı Manikonqonun evi idi. Manikonqo, bu gün bir neçə ölkənin bir hissəsi olan 300 m2 ərazini idarə etmək üçün qəbilə liderləri tərəfindən seçilmişdi. 1491-ci ildə buraya ilk çatan portuqaliyalılar Konqo çayının mənbəyindən oraya çatmaq üçün on günlük səyahət etmişdi.
Ən erkən dövrıərdə padşahlar qeydlərində öz şəhərlərini "Konqo şəhəri" (cidade do Congo) olaraq xatırladırdılar. Şəhərin São Salvador kimi adlandırılmasına ilk dəfə I Alvaro məktublarında (1568–1587) rast gəlinir və ad davamçıları tərəfindən davam etdirilirdi. Şəhərin adı 1975-ci ildə, Anqolanın müstəqillik qazanmasından sonra yenidən "Konqo şəhəri" (Mbanza Kongo) olaraq dəyişdirildi.
Portuqallar Konqoya gəldikdə Mbanza Konqo artıq bəlkə də sub-ekvatorial Afrikadakı ən böyük şəhər idi və Portuqaliyanın Lissabondakı səfirinin məktubu, şəhərin ölçüsünü (daxili divarların içərisindəki) Portuqaliyanın Evora şəhəri ilə müqayisə etmişdi.
I Afonsonun hakimiyyəti dövründə bir saray və bir neçə kilsə də daxil olmaqla daş tikililər inşa edildi.Əhəmiyyətli tikililər arasında ziyarətçi Giovanni Fransesko da Romaya (1648) görə San-Salvador da daxil olmaqla, on iki kilsə, özəl ibadətgahlar və oratoriyalar və təsirli ikimərtəbəli kral sarayı var idi.
1665-ci ildə Mbvila (və ya Ulanqa) döyüşündən sonra davam edən vətəndaş müharibələri zamanı şəhər bir neçə dəfə boşaldıldı və 1678-ci ildə tərk edildi. 1709-cu ildə şəhər Konqo Kralı IV Pedro tərəfindən Konqonun paytaxtı olaraq bərpa edildi. Əhali on səkkizinci və on doqquzuncu əsrdə əhəmiyyətli dərəcədə dəyişsə də şəhər bir daha tərk edilmədi.
Abidələr
link=https://az.wikipedia.org/wiki/%C5%9E%C9%99kil:Kulumbimbi.png|alt=|left|thumb|205x205px|Konqonun Müqəddəs Xilaskarı kafedralinin dağıntıları Mbanza-Konqo 16-cı əsrə aid Konqonun Müqəddəs Xilaskarının Kafedralinin (1549-cu ildə tikilmişdir) xarabalıqları ilə məşhurdur. Yerli olaraq nkulumbimbi kimi tanınan São Salvador adlanan indiki kilsənin bir gecədə mələklər tərəfindən inşa edildiyi deyilir. Kilsə 1596-cı ildə kafedral statusuna qaldırıldı. Papa II İohann Pavel 1992-ci ildə Anqola səfəri zamanı bu abidəni ziyarət etdi.
Tarixi əhəmiyyət kəsb edən digər maraqlı bir yer, Kral Afonsonun anasının hava limanının yaxınlığındakı xatirəsidir. 1680-ci illərdə başlayan məşhur bir əfsanədə deyilir ki, anası boynuna taxdığı bütdən imtina etmək istəmədiyi üçün kral onu diri-diri basdırır.
Bu yaxınlarda müasir bir quruluş olaraq yenidən qurulan Kral Muzeyi, 1976-2002-ci illər Vətəndaş Müharibəsi illərində köhnə binadakı bir çoxu itirilmiş olsa da, köhnə krallığın təsirli əsərlərindən ibarət kolleksiyaya sahibdir.
NGC 1867
NGC 1867, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Konosament
Konosament — Sahibinə yüklənmiş mallar üzərində mülkiyyət hüququ verən qiymətli kağız. Dəniz nəqliyyatı üzrə yük daşımalarda konosament gəmi kapitanı, onun köməkçisi və ya gəmi yükdaşımaları üzrə şirkət tərəﬁndən imzalanır və malların nəql olunmaq məqsədilə qəbul edildiyini, təyinat yerinə çatdırılacağını, eləcə də yükdaşıma üzrə digər şərtləri təsdiq edir.
Konosament iki formada:Adlı və adsız ola bilər.Həmçinin əgər konosament özündə sığorta polisini də birləşdirirsə onda o,sığortalı konosament adlanır.
Sultan Süleyman türbəsi
Sultan Süleyman türbəsi — İstanbulun Fateh rayonunda yerləşən XVI əsrdə inşa olunan Süleymaniyyə külliyəsinə aid türbə.
Haqqında
Osmanlı memarlığının ən gözəl nümunəsi olan Süleymaniyyə külliyəsi 1550-1558-ci illərdə inşa olunmuşdur. Külliyə məscid, mədrəsə, darül-hədis, 2 türbə (Sultan Süleyman türbəsi və Xürrəm Sultan türbəsi), darüş-şəfa və imarətdən ibarətdir. Külliyənin açılışı 15 oktyabr 1557-ci ildə baş tutdu. Külliyəyə aid olan türbənin inşası isə 1566-cı ildə Memar Sənan tərəfindən tamamlanmışdı. Türbəyə ilk dəfn olunan şəxs 10-cu Osmanlı sultanı Sultan Süleyman oldu. 7 sentyabr 1566-cı ildə davam edən Zigetvar səfəri əsnasında vəfat edən Sultan Süleymanın cənazəsi ordudan gizli şəkildə yarıldı və daxili orqanları sultan çadırının içində qazılan məzarda basdırıldı. Mumyalanan bədəni isə İstanbula göndərildi. Daxili orqanların dəfn olunduğu yerə sonrakı illərdə türbə inşa edildi. Ancaq sonrakı illərdə baxımsız qaldı və kilsəyə çevrildi.
Sultan Süleyman türbəsi Memar Sənanın fərqli əsərlərindən biridir. Səkkizbucaqlı formada olan türbə kəsmə daşdan inşa olunub. Türbənin giriş qapısı üzərinə Məkkədən gətirilən qara daş yerləşdirilmişdir. Daxili isə çinilərlə bəzədilmişdir. Türbədə dəfn edilənlər bunlardır:
Magalie Poisson
Magalie Poisson (9 mart 1982) — Fransanı təmsil edən bədii gimnast.
Karyerası
Magalie Poisson Fransanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 9-cu pillənin sahibi olub.
Teymurbuğa
Teymurbuğa — Məmlük Misirinin on yeddinci Burci sultanı. 1467-ci ilin sonundan 1468-ci ilin əvvəllərinə, yəni taxtdan endirilinə qədər qısa bir müddət hakimiyyətdə oldu. Əl-Malik əl-Zahir adını istifadə etmişdi.
Kinci İmanişi
– Yaponiya zooloqu, ekoloqu və antropoloqu. Yaponiyada primatologiya elminin əsasını qoymuşdur.
Həyatı
Kinci İmanişi 1902-ci ildə Yaponiyanın Kioto şəhərində doğulmuşdur. Kioto Universitetindən məzun olduqdan sonra gündəcələrin ekologiyasını araşdırmağa başlamışdır. Tədqiqatları əsasında "yaşayış arealı üzrə təcrid olunma" nəzəriyyəsini inkişaf etdirmişdir. Bu nəzəriyyəyə görə eyni arealda məskunlaşan müxtəlif növlər müvəqqəti olaraq eyni yaşayış adaptasiyalarını saxlayırlar.
Kioto Universitetində dərs verməyə başladıqdan sonra alpinizm və səyahətlə maraqlanmağa başlamışdır. 1938–39 və 1944–46-cı illərdə Daxili Monqolustanda, 1941-ci ildə Ponpey adasında, 1952-ci ildə Nepalın Himalay dağlarında, eləcə də, digər yerlərdə tədqiqat ekspedisiyaları təşkil etmişdir.
İkinci dünya müharibəsindən sonra Kioto Universitetinin Humanitar Elmlər üzrə Tədqiqat İnstitutunun üzvü olmuşdur. Burada primatların davranışı üzərində tədqiqatlar başlatmışdır. Onun yapon əntərləri haqqında araşdırmaları xarici ölkələrdə maraqla qarşılanmışdır. 1957-ci ildə "Primates" jurnalını qurmuşdur. Bu jurnal dünyada nəşr olunan ən köhnə beynəlxalq primatologiya jurnalıdır. İmanişi 1979-cu ildə "Mədəniyyət" ordeni ilə təltif olunmuşdur.
Vanessa Sauzede
Vanessa Sauzede (22 avqust 1982) — Fransanı təmsil edən bədii gimnast.
Karyerası
Vanessa Sauzede Fransanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 9-cu pillənin sahibi olub.
NGC 3624
NGC 3624, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Zoltan Feyer-Konner
Zoltan Feyer-Konner (20 iyul 1978) — Almaniyanı təmsil edən stolüstü tennisçi.
Karyerası
Zoltan Feyer-Konner Almaniyanı 2004-cü ildə Afina şəhərində baş tutan XXVIII Yay Olimpiya Oyunlarında təmsil edib və cüt turnirdə 9-cu pillənin sahibi olub.
Anql-Afrikalılar
Anql-Afrikalılar – CAR-da xalq.
Ümumi məlumat
Bir qismi Zimbabve, Namibiya, Yeni Zelandiya, Avstraliya, B.Britaniya, Kanada və ABŞ-də yaşayırlar. Sayı təqribən 2 mln. nəfərdir (1995). Anql-Afrikalılar ingilis dilinin Cənubi Afrika dialektində danışırlar. Afrikaans dili də yayılmışdır. Dindarları xristiandır. Anql-Afrikalılar B.Britaniyalıların nəsilləridir. Onların etnogenezində İrlandiya, Almaniya, Hollandiya və Fransadan, həmçinin Afrikadakı ingilis müstəmləkələrindən köçüb gələnlər də iştirak etmişlər. İlk dəfə 1620-ci ildə bura gələn ingilislər 19-cu əsrin əvvəlinədək hollandlar tərəfindən assimilyasiya edilmişdir. Kap müstəmləkəsinin B.Britaniya tərəfindən ələ keçirilməsindən (1806) sonra burada ingilis-afrikalı etnik birliyi formalaşmağa başlamışdır. 1820-ci ildə İngiltərə və Şotlandiyadan, 19-cu əsrin 60-cı illərində qızıl yataqlarının kəşf edilməsindən sonra isə B.Britaniyadan bu ərazilərə köç daha da gücləndi. Anql-Afrikalılarının bir hissəsi afrikanyorlar tərəfindən assimilyasiya olunmuşdur. Anql-Afrikalıların 95%-i şəhərlərdə yaşayır, əsasən, sənaye, maliyyə və ticarət sahələrində çalışırlar.
Novxanı
Novxanı — Azərbaycan Respublikasının Abşeron rayonunun inzibati-ərazi vahidində kənd.
Tarixi
Qaynaqlara görə hələ 500 il əvvəl indiki Novxanıdan bir qədər aralı, Binəqədi duz gölünün xəzrisində "Siyan" adlı kənd olub. "Siyan" sözü "yanmaq" sözü ilə bağlı olub. "Sis", "his", "tüstü" sözünün deformasiyaya uğramış variantı kimi yozulur "hisyandıran" kimi mənalandırılır. Bu kənd XVII əsrin ortalarından dəniz suyunun artması (bəzi mənbələrdə güclü zəlzələ) nəticəsində batmış, əhali indi Aşağıbaş adlanan yerdə məskunlaşmışdır. Bu kənddə tikilmiş yeni evlərə "təzə evlər"- həmin dövr üçün Azərbaycan dilinə təsiri qüvvətli olan fars dilindən "nov xanı" (noii xanə) adı verilmişdir ki, sonralar kənd bütövlükdə Novxanı adlandırılmışdır.
Mədəniyyəti
Novxanı həm zahirən, həm də mental cəhətdən Abşeronun başqa kəndlərinə çox oxşasa da fərqli cəhətləridə vardır. Kəndin qədim hissəsində qalmış ev və həyətlərə diqqət yetirdikdə görürük ki, hər bir həyətdə su quyusu və tövlələr, habelə xırman, bostan məhsulları saxlamaq üçün anbarlar vardır. Novxanı kəndinin əncir və üzümü başqa kəndlərdən fərqlənir. Binaların və həyətlərin quruluşundan belə məlum olur ki, insanlar əsasən əkinçilik və maldarlıqla məşğul olmuşlar. Novxanıda demək olar ki, hamının evində xalça, palaz toxunub, parçadan, zər baftadan tikmələr tikilib. Yerli əhalinin özəl xüsusiyyətləri haqqında danışarkən bir fakt tez-tez vurğulanır ki, novxanılılar heç vaxt bağa çəpər çəkməz, həyətə qıfıl vurmazlarmış. Milli adətlərdən xeylisi bu günə gəlib çıxmasa da, bir qismi qorunmaqdadır. Məsələn, bağa köçəndə, bağdan geri qayıdanda "Yurd halvası " çalınır, bağa gedənlər üçün aparılırmış. Kənddə əsasən xəmir və ət xörəklərinə üstünlük verilir. Əvvəllər çox işlənən balıq xörəkləri indi az işlənir. Çünki bir vaxtlar insanlar istədiyi balığı vətəgələrdən gətirirdilər. İndi həmin balıq növlərini tapmaq çətindir.
Kənddən Məhəmməd Əmin Rəsulzadə, Mirzəbala Məmmədzadə, Seyid Hüseyn, Ümgülsüm, Oqtay Sadıqzadə, Kamil Balakişiyev, Əzim Əzimzadə, Lütfi Zadə, Mehdi Hüseynzadə, Süleyman Rüstəm, Sabit Orucov kimi şəxsiyyətlər çıxmışdır. Novxanıda Mehdi Hüseynzadə adına 1 saylı tam orta məktəb var. Abşeron nemətlərindən olan zəfəran, badam və püstə sovxozlar ləğv edildiyindən yalnız fərdi həyətlərdə yetişdirilir. Novxanıda XVII əsrə aid Şah Sultan Hüseyn məscidi və Hacı Səfəralı məscidi vardır.
Qarabağ savaşında 52 novxanılı iştirak edib. Onlardan 5 nəfəri şəhid olub.
Banqladeş–Qırğızıstan münasibətləri
Qırğızıstan–Banqladeş münasibətləri — Banqladeş və Özbəkistan arasındakı ikitərəfli münasibətlər. İki ölkə arasındakı münasibətlər güclü olaraq xarakterizə edilmişdir. Heç bir ölkənin digərinin ərazisində daimi səfirliyi yoxdur. Ölkələr Birləşmiş Millətlər Təşkilatı, Ümumdünya poçt ittifaqı, BMT-nin Təhsil, Elm və Mədəniyyət məsələləri üzrə Təşkilatı, Beynəlxalq Yenidənqurma və İnkişaf Bankı, BMT-nin Ərzaq və Kənd Təsərrüfatı Təşkilatı, Ümumdünya Səhiyyə Təşkilatı, Beynəlxalq Mülki Aviasiya Təşkilatı, Beynəlxalq Telekommunikasiya İttifaqı, Beynəlxalq Valyuta Fondu, Beynəlxalq Kənd Təsərrüfatının İnkişafı Fondu, Qaçqınlar üzrə Ali Komissarlıq və İslam Əməkdaşlıq Təşkilatının üzvüdür. Hər iki ölkə beynəlxalq təşkilatlar səviyyəsində bir-biri ilə əməkdaşlıq edir.
Təhsil
Təhsil sektoru Banqladeş və Qırğızıstan arasında ikitərəfli əməkdaşlığın inkişafı üçün potensial bir sahə kimi tanınmışdır. Qırğızıstan, Qırğızıstanda ali təhsil almaq istəyən banqladeşli tələbələrə təqaüd verməyə maraq göstərir.
Mədəniyyət
Banqladeş və Qırğızıstan mədəni əməkdaşlığı ikitərəfli əlaqələrin genişləndirilməsinin vacib bir yolu kimi müəyyənləşdirilmişdir. 2014-cü ildə iki ölkə arasında Banqladeşdə Qırğızıstan Mədəniyyət günlərinin, 2015-ci ildə isə Qırğızıstanda Banqladeş Mədəniyyət günlərinin təşkili barədə müqavilə imzalanmışdır.
İqtisadiyyat
Banqladeş və Qırğızıstan ikitərəfli iqtisadi fəaliyyətin genişləndirilməsinə böyük maraq göstərir. Banqladeş tekstil sənayesi üçün Qırğızıstandan pambıq idxalına maraqlıdır. Geyim, əczaçılıq və kənd təsərrüfatı məhsulları xarici ticarət və investisiyaların artması üçün potensial sektorlar kimi müəyyən edilmişdir. Zərgərlik sənayesi də perspektivlidir.
2013-cü ildə keçmiş ticarət naziri Mahbub Əhmədin rəhbərlik etdiyi bir Banqladeş ticarət heyəti ikitərəfli ticarət və sərmayələrin artırılmasının mümkün yollarını araşdırmaq üçün Qırğızıstanda olur. İkiqat vergitutmanın təsis edilməsi, ikitərəfli ticarətin inkişafına mane olan amillərdən biri kimi müəyyən edilir.
2018-ci ildə Qırğızıstanın Banqladeşə ixracatı 100 qat artır və AİB ilə Banqladeş arasındakı ümumi ticarət 1,846 milyard dollar təşkil edir. 2010-cu ildən bu yana 4 dəfədən çox artış baş tutur.
Konsulluqlar
Banqladeşin Bişkekdə konsulluğu var. Digər tərəfdən Qırğızıstanın Dəkkədə bir konsulluğu fəaliyyət göstərir.
Nasir Məhəmməd ibn Qayıtbəy
Nasir Məhəmməd ibn Qayıtbəy — Qayıtbəyin oğlu və 7 avqust 1496–31 oktyabr 1498 tarixlərində Misir Məmlük sultanı.
Vüqar Abbasov
Vüqar Zakir oğlu Abbasov — azərbaycanlı iş adamı, Cahan Holdingin prezidenti, Naxçıvan Muxtar Respublikası Sahibkarlar Konfederasiyasının İdarə Heyətinin sədri, Naxçıvan Muxtar Respublikası Futbol Federasiyasının sədri, Naxçıvan Muxtar Respublikasının Ali Məclisinin VI çağırış deputatı.
Həyatı
2008-ci ildə AMEA İqtisadiyyat İnstitutunun dissertantı olmuş, xarici ölkələrdə 10-dan çox elmi əsəri çapdan çıxmışdır.
2016-cı ildə Regionda Sahibkarlığın İnkişafı üzrə elmi işini müdafiə edərək İqtisad elmləri üzrə fəlsəfə doktoru elmi adını almışdır.
Siyasi fəaliyyəti
Vüqar Abbasov 9 fevral 2020-ci ildə keçirilən Naxçıvan Muxtar Respublikası Ali Məclisinə seçkilərdə Yeni Azərbaycan Partiyasının namizədi olaraq 24 saylı Naxçıvan şəhər seçki dairəsindən deputatlığa namizəd olmuşdur. Vüqar Abbasov 24 saylı Naxçıvan şəhər seçki dairəsi üzrə seçicilərin 3681-nin və ya 80,8%-nin səsini toplayaraq deputat seçilmişdir.
Vüqar Abbasov 18 yanvar 2022-ci il tarixində Naxçıvan Muxtar Respublikası Futbol Federasiyasının hesabat-seçki yığıncağında federasiyanın sədri seçilmişdir. O bu vəzifədə Naxçıvan Muxtar Respublikasının sabiq gənclər və idman naziri Azad Cabbarovu əvəz etmişdir.